PRITARTA

 Kauno rajono savivaldybės tarybos

 2018 m. vasario 22 d. sprendimu Nr. TS-57

**SAVIVALDYBĖS BIUDŽETINĖS ĮSTAIGOS KAUNO RAJONO SOCIALINIŲ PASLAUGŲ CENTRO 2017 M. VEIKLOS ATASKAITA**

**I SKYRIUS**

**BENDRA INFORMACIJA**

Savivaldybės biudžetinė įstaiga Kauno rajono socialinių paslaugų centras (toliau – Centras) yra Kauno rajono savivaldybės biudžetinė įstaiga. Centras buvo įsteigtas 2006 m. rugpjūčio 24 d. Kauno rajono savivaldybės tarybos sprendimu Nr. TS-180. Centras yra juridinis asmuo, turintis savo antspaudą, sąskaitas bankuose. Juridinio asmens kodas 300651302, adresas – Ežero g. 23, Kaunas.

2017 m. Centro vidaus struktūrą sudarė 6 skyrai (žr. priedą).

Centras teikia bendrąsias ir specialiąsias socialines paslaugas Kauno rajono gyventojams, savo veikloje vadovaujasi Lietuvos Respublikos Konstitucija, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Kauno rajono savivaldybės tarybos sprendimais, mero potvarkiais, Kauno rajono savivaldybės administracijos direktoriaus įsakymais, Socialinės paramos skyriaus sprendimais,Kauno rajono savivaldybės tarybos 2016 m. sausio 28 d. sprendimu Nr. TS-42 patvirtintais Centro nuostatais ir kitais teisės aktais, reglamentuojančiais socialiniųsocialinių paslaugų teikimą.

Centro pagrindinis veiklos tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

Paslaugų centro vizija – tapti įstaiga, gebančia kurti efektyvią socialinės pagalbos sistemą Kauno rajone ir užtikinti teikiamų paslaugų prieinamumą asmeniui (šeimai) kuo arčiau gyvenamosios vietos.

Paslaugų centro misija – užtikrinti savalaikį ir atitinkantį poreikius socialinių paslaugų teikimą Kauno rajono gyventojams, įtraukiant juos kartu priimti sprendimus, siekiant pokyčio.

Siekiant gerinti socialinių paslaugų kokybę, Centras 2017 m. pateikė paraišką dėl dalyvavimo VšĮValakupių reabilitacijos centro vykdomame ES projekte „Socialinių paslaugų kokybės gerinimas, taikant EQUASS kokybės sistemą“. Europos socialinių paslaugų kokybės užtikrinimo sistema (EQUASS) yra sertifikavimo sistema, skirta socialinių paslaugų kokybės užtikrinimui ir kontrolei. Tai galimybė organizacijoms, teikiančioms socialines paslaugas, įsitraukti į išorinį sertifikavimo procesą Europos lygmenyje, kuriuo jie garantuoja paslaugų vartotojams ir suinteresuotiesiems savo paslaugų kokybę. EQUASS Assurance ženklas garantuoja paslaugų teikimo kokybę, patvirtindamas atitiktį 50 kokybės principais pagrįstiems kriterijams. Šie kriterijai apima esminius Kokybės vadybos sistemos elementus, taikomus socialiniame sektoriuje. Pagal EQUASS programas teikiamos visapusiškos paslaugos kokybės gerinimo, skatinimo, pripažinimo ir sertifikavimo srityse, kuriose laikomasi socialinėms paslaugoms Europoje keliamų kokybės reikalavimų.Centro 2017 m. pateikta paraiška buvo pripažinta finansuotina. EQUASS kokybės vertinimo sistemos vertinime pasirinktas Centro Šeimos gerovės skyrius, kuris iki 2018 m. gruodžio mėnesio sieks socialinių paslaugų kokybės pripažinimo ir įgyvendinskokybės sertifikavimo programas.

2018 m. gegužės 25 d. Europos Sąjungoje įsigalios ES Bendrasis duomenų apsaugos reglamentas (ES) 2016/679. Siekiant pasirengti ir atitikti šį reglamentą, 2017 m. lapkričio- gruodžio mėn. Centre atliktas teisinis vidaus auditas. Audito atlikimo metu parengtos rekomendacijos ir dokumentai bus pradėtos taikyti Centro veikloje 2018 m.

Centre 2017 m. vasario 23 d. Kauno rajono savivaldybės tarybos sprendimu TS-84 nustatytas Centrodidžiausias leistinas pareigybių skaičius – 120. 2017 m. Centro direktoriaus 2017 m. gegužės 10 d. įsakymu Nr. P-210 patvirtintas 119 etatų sąrašas, iš jų 62 etatai išlaikomi iš savivaldybės biudžeto, 49 etatai- iš valstybės biudžeto savivaldybei deleguotoms funkcijoms atlikti (27 etatai darbuotojams darbui su socialinės rizikos šeimomis, 18 etatų socialinio darbuotojo padėjėjų ir 1 etatas socialinio darbuotojo teikti dienos socialinės globos paslaugas asmens namuose, po 1 etatą psichologo, socialinio darbuotojo ir socialinio darbuotojo padėjėjo Dienos socialinės globos centre neįgaliems vaikams), 8 etatai finansuojami ES lėšomis vykdant projektą „Integralios pagalbos į namus teikimas Kauno rajone“. 2017 m. Centro etatų sąraše nebuvo patvirtintas 1 etatas, nes įgyvendinant
ES finansuojamą projektą Integralios pagalbos į namus teikimas Kauno rajone“, buvo skirtas finansavimas 0,5 slaugytojo etato dydžiui vietoj 1,5 slaugytojo etato dydžio.

2017 m. gruodžio 31 d. duomenimis Centre dirbo 134 darbuotojai. Viso per
2017 m. Centre dirbo 180 darbuotojų, kurių kaitą įtakojo:

* darbas pagal terminuotas darbo sutartis, sudarytas vaduoti darbuotojus jų atostogų, ligos ar kitais atvejais,
* darbo santykių nutraukimas nesant poreikio teikti socialines paslaugas dėl paslaugų gavėjų mirties ar kitos rūšies socialinių paslaugų gavimo,
* darbuotojų pasirinkimas dirbti kitoje įstaigoje, įsikūrusioje Kauno mieste, akcentuojant didelius atstumus vykti į darbo vietą Kauno rajone,
* emigracija,
* darbo santykių nutraukimas darbuotojų iniciatyva, jiems sukakus senatvės pensinį amžių ir pan.

Vidutinis darbuotojų skaičius 2017 m. buvo 137 darbuotojai.

2017 m. visi Centro darbuotojai atitiko jiems keliamus profesinius reikalavimus. 2017 m. Centro darbuotojai dalyvavo 151 kvalifikacijos kėlimo renginyje. 2017 m. gruodžio 29 d. kvalifikacinių reikalavimų neatitiko (nedalyvavo 16 ak. val. kvalifikacijos kėlimo mokymuose) 1 socialinio darbuotojo padėjėjas, 10 socialinio darbuotojo padėjėjųtik iš dalies atitiko privalomus kvalifikacinius reikalavimus, t.y. dalyvavo mažiau nei 16 ak. val. mokymų.

**II SKYRIUS**

**CENTRO BIUDŽETAS**

2017 m. asignavimų planas iš valstybės biudžeto valstybinėms (valstybės perduotoms savivaldybėms) funkcijoms vykdyti – 444200,00 Eur, savivaldybės –
721400,00 Eur, spec.programų – 83796,00 Eur, ES lėšų – 75352,00 Eur. Centro sudarytos biudžeto išlaidų sąmatos vykdymo ataskaitos priskiriamos 10 valstybės funkcijai. 2017 m. gauti asignavimai 1257672,45 Eur. Gražinti nepanaudoti asignavimai – 6426,52 Eur, dėl neužimtos psichologo pareigybės skyriuje Dienos socialinės globos centre, darbuotojų ligos ir neplanuotai gautų papildomų valstybės biudžeto asignavimų.Savivaldybės biudžeto funkcijoms vykdyti kasinės išlaidos mažesnės už asignavimų planą dėl darbuotojų ligų, užsitęsusių viešųjų pirkimų automobilių pirkimui, įsiskolinimo už gruodžio mėn. komunalinius patarnavimus, ryšio, sveikatos tikrinimo ir kitas paslaugas bei transporto išlaikymą. Kreditoriniai įsiskolinimai kitoms įmonėms 2017 m. pabaigoje sudarė 702,12Eur, iš jų didžiausia dalis 431,35 – už komunalines paslaugas, 185,75 – už degalų įsigijimą,
81,08 už privalomąjį darbuotojų sveikatos tikrinimą ir 3,94 Eur – už ryšio paslaugas.

Centro savivaldybės biudžeto kasinės išlaidos per 2017 m. buvo 689,00 tūkst. Eur:

|  |  |
| --- | --- |
| **Išlaidų pavadinimas** | **Kasinės išlaidos, Eur** |
| Darbo užmokestis ir soc. draudimas | 521198,43 |
| Prekių ir paslaugų naudojimas | 126142,42 |
| Socialinė parama (socialinės paramos pašalpos) | 15038,81 |
| Materialiojo ir nematerialiojo turto kūrimo ir įsigijimo išlaidos | 26484,23 |
| **Iš viso:** | **688863.89** |

2017 m. Centro gautas finansavimas įgyvendinant programas ir projektus:

|  |  |  |  |
| --- | --- | --- | --- |
| **Eil. Nr.** | **Pavadinimas** | **Finansavimo šaltinis** | **Gautas finansavimas, Eur** |
| 1. | Garliavos vaikų dienos centras | Socialinių paslaugų priežiūros departamentas prie SADM | 13159,00 |
| 2. | Integralios pagalbos į namus teikimas Kauno rajone | Europos socialinio fondo agentūra | 75351,02 |
| 3. | Pedikuliozės profilaktika ir sergamumo mažinimas | Visuomenės sveikatos rėmimo specialioji programa | 3200,00 |

**III SKYRIUS**

**TURTO VALDYMAS**

Centro patikėjimo teise valdomas nekilnojamas turtas:

|  |  |  |  |
| --- | --- | --- | --- |
| **Adresas** | **Patalpos** | **Plotas** **m2** | **Pastabos** |
| Ežero g. 29, Kaunas | Stalių dirbtuvės | 511,25 | Unikalus Nr. 5296-9022-4047, pažymėjimas plane 4G2p |
| Ežero g. 23, Kaunas | Socialinių paslaugų centro pastatas, mokslo ir gydymo paskirties | 1403,89 | Šifras 1C2p, unikalus Nr.5296-9022-4025 |
| S.Neries g. 16, Domeikavos k., Kauno r. | Negyvenamosios paskirties patalpos, įsikūręs Šeimos gerovė skyrius | 242,6 | Unikalus Nr. 5297-9029-9011:0035; pažymėjimas plane R-8 iki R-11, 1-101; 1-103 iki 1-105; 1-107 iki 1-118; 1-120 |
| Vytauto g. 68, Garliava, Kauno r.  | Gyvenamosios paskirties patalpos, įsikūręs skyrius Krizių centras | 275,04 | Šifras 1D2p, unikalus Nr. 5293-7001-0018 |

Perduotas patalpas Centras naudoja racionaliai ir pagal paskirtį, kuri atitinka įstaigos veiklos sritis ir tikslus, vykdo visus teisės aktuose nustatytus įsipareigojimus ir sutarties sąlygas.

Centro veiklai vykdyti 2017 m. naudojo 14 tarnybinių automobilių. 1 automobilis pateiktas nurašymui, nes paveiktas korozijos, nesaugus eksploatuoti ir remontas ekonomiškai netikslingas.

2017 m. Centre įsigytas ilgalaikis materialusis ir nematerialusis turtas už
71664,23 Eur:

* Kompiuteriai (7 vnt.) ­7398,78 Eur;
* Antivirusinės programos 67 darbo vietoms – 677,00Eur;
* Automobiliai (3 vnt.) Šeimos gerovės skyriaus veiklai užtikrinti –
61840,00 Eur (iš spec. lėšų 45180,00. Eur ir 16660,00 Eur iš savivaldybės biudžeto lėšų);
* Lauko muzikos instrumentas neįgaliems vaikams (1 vnt.) – 1748,45 Eur.

**IV SKYRIUS**

**DOKUMENTŲ VALDYMAS**

Centre rengiami direktoriaus įsakymai dėl paslaugų teikimo, ūkinės, finansinės veiklos, vidaus kontrolės, personalo valdymo, įstaigos veiklos organizavimo tvarkos aprašai, darbuotojų pareigybės aprašymai ir kiti dokumentai.

2017 m. parengti2295 direktoriaus įsakymai, iš jų: 1009 įsakymai įstaigos veiklos klausimais, 769 – personalo ir komandiruočių klausimais, 522 – dėl atostogų suteikimo. Per metus parengti ir išsiųsti 2682 raštai, gauta 3101 Centrui adresuotų dokumentų, 2290 vidinių darbuotojų prašymų. 2017 m. pasirašytos 10 bendradarbiavimo sutarčių, 4 paramos suteikimo, 2 trumpalaikio turto nuomos, 6 automobilių panaudos, įgyvendinant ES projektą, sutartys.

**V SKYRIUS**

**VIEŠIEJI PIRKIMAI**

2017 m. organizuota ir įvykdyta viešųjų paslaugų, prekių ir darbų pirkimų už 206247,70Eur, iš jų prekių pirkimas – 133110,59Eur, paslaugų pirkimas – 63315,87Eur, darbų pirkimas – 9821,24Eur. Visi 2017 m. viešieji pirkimai buvo mažos vertės.

**VI SKYRIUS**

**SOCIALINĖS PASLAUGOS**

**SOCIALINIŲ PASLAUGŲ SKYRIAUS TEIKIAMOS PASLAUGOS:**

* **Aprūpinimas techninės pagalbos neįgaliesiems priemonėmis**

 Kauno rajono gyventojams 2017 m. buvo išduotos 370 techninės pagalbos priemonės, iš jų 217 priemonių buvo ne naujos. Jos buvo grąžintos panaudotos, tuomet išvalytos, suremontuotos ir iš naujo išduotos neįgaliesiems. 2017 m. gruodžio 27 d. duomenimis, techninės pagalbos priemonių laukia 6 Kauno rajono gyventojai. Techninės pagalbos priemonių poreikis 2017 m. patenkintas 97,41 proc.

* **Specialiojo transporto paslaugos organizavimas**

Specialiojo transporto paslauga organizuojama asmenims, gyvenantiems Kauno rajono savivaldybėje, kurie dėl negalios, ligos ar senatvės turi judėjimo problemų ir dėl to negali naudotis visuomeniniu ar individualiu transportu. Paslaugų centras 2017 m. specialiojo transporto paslaugą gydymosi ir reabilitacijos atvejais suteikė 59 Kauno rajono gyventojams (123 kartus), 9 asmenų transporto paslaugos 2-3 kartus per savaitę teiktos vykti į hemodializės procedūras. 2016 m. šios paslaugos teiktos 96 Kauno rajono gyventojams (249 kartus),
10 asmenų transporto paslaugos 2-3 kartus per savaitę teiktos vykti į hemodializės procedūras. Specialusis transportas taip pat naudotas atvežant neįgalius paslaugų gavėjus į užsiėmimus Dienos socialinės priežiūros skyriuje.

* **Asmens gebėjimo pasirūpinti savimi ir priimti kasdienius sprendimus vertinimų ir išvadų teikimo organizavimas.**

Centras 2017 metais iš Kauno rajono savivaldybės administracijos Socialinės paramos skyriaus gavo 73 prašymus atlikti asmens gebėjimo pasirūpinti savimi ir priimti kasdienius sprendimus vertinimus. Vertinimai buvo atlikti 57 asmenims, dar 6 asmenims vertinimų atlikti nepavyko jiems mirus, išvykus gyventi į kitą savivaldybę ar atsisakius atlikti vertinimą. Taip pat papildomai 2017 metais gautas 51 prašymasatlikti vertinimą neveiksniais pripažintiems asmenims iki 2015 m. kovo 26 d. Lietuvos Respublikos civilinio kodekso pakeitimo įstatymo Nr. XII-1566, 72 straipsnyje, numatyto Civilio kodekso pakeitimų įsigaliojimo, įgyvendinimo ir taikymo. Šio straipsnio 2 dalyje numatyta, kad iki šio įstatymo įsigaliojimo priimti teismo sprendimai, kuriais asmenys pripažinti neveiksniais, turi būti peržiūrėti per dvejus metus nuo šio įstatymo įsigaliojimo dienos Lietuvos Respublikos civilinio proceso kodekso nustatyta tvarka. 2017 m. atliktas 41 vertinimas ir pateiktos išvados dėl asmenų, pripažintų neveiksniais ar ribotai veiksniais iki minėto įstatymo įsigaliojimo. Viso 2017 m. atlikti 98 vertinimai iš 124.

* **Parama iš Europos pagalbos labiausiai skurstantiems asmenims fondo lėšų**

 Maisto produktų paramos veiklą organizuoja Europos pagalbos labiausiai skurstantiems asmenims fondas. Vadovaujančia institucija paskirta LR Socialinė apsaugos ir darbo ministerija.Europos socialinio fondo agentūra paskirta tarpine, tvirtinančia institucija ir institucija, atsakinga už Fondo lėšomis finansuojamų projektų įgyvendinimą. Už paramos išdavimą Kauno rajone yra atsakingi Labdaros ir paramos fondas „Maisto bankas“, Kauno rajono savivaldybės administracija ir SBĮ Kauno rajono socialinių paslaugų centras. Paramą maistu gali gauti Kauno rajono gyventojai, kurių vidutinės mėnesio pajamos siekia iki 1,5 dydžio valstybės remiamų pajamų, išimties atvejams 2,2 VRP. Maisto produktai dalijami 6 kartus per metus.

 Maisto produktų paramos gavėjų skaičius 2017 m.:

|  |  |
| --- | --- |
| **Bendras paramos gavėjų sk.**  | **Bendras išdalintų paketų skaičius** |
| 3268 | 23976 |

* **Sociokultūrinės paslaugos**

Tai laisvalaikio organizavimo paslaugos, teikiamos siekiant išvengti socialinių problemų (prevenciniais tikslais), mažinant socialinę atskirtį, aktyvinant bendruomenę.

2017 m. Paslaugų centre vyko 13 sociokultūrinių renginių, kuriuose dalyvavo 1426 Kauno rajono gyventojai.

* **Pagalbos į namus paslauga**

 Tai asmens namuose teikiamos paslaugos, padedančios asmeniui (šeimai) tvarkytis buityje bei dalyvauti visuomenės gyvenime. Paslaugos teikiamos Kauno rajono gyventojams, kurie dėl amžiaus, negalios, šeimyninės padėties, silpnos sveikatos ar kitų gyvenimo sunkumų negali tinkamai pasirūpinti savimi buityje, gyventi pilnaverčio gyvenimo ir jiems reikalinga kito asmens pagalba. Pagal LR Socialinių paslaugų katalogą pagalbos į namus trukmė gali būti iki 10 val. per savaitę. Dažniausia pagalbos į namus teikimo trukmė yra iki 2 val. per dieną, iki
2 kartų per savaitę. Ši paslauga apima pagalbą buityje, lydėjimą į gydymo įstaigas, aprūpinimą maisto produktais ir vaistais, įvairių pavedimų vykdymą, ūkio darbų organizavimą ir kt.

Pagalbos į namus paslaugas 2017 m. gavo 208 Kauno rajono gyventojai.

* **Dienos socialinės globos asmens namuose paslaugos**

Tai kompleksinės paslaugos, siekiant sudaryti palankias sąlygas asmeniui kuo ilgiau savarankiškai gyventi bendruomenėje, savo namuose, užtikrinti tinkamą slaugos ir socialinių paslaugų organizavimą ir teikimą, o šeimos nariams - išsaugoti darbą ir palengvintiligonio priežiūrą. Paslaugos gavėjai:

* vaikai, turintys sunkią negalią;
* suaugę asmenys, turintys sunkią negalią;
* senyvo amžiaus asmenys, turintys negalią.

 Dienos socialinės globos namuose gavėjai 2016-2017 m.:

|  |  |  |
| --- | --- | --- |
| Dienos socialinės globos asmens namuose gavėjai | **2016 m.** | **2017 m.** |
| 63 | 71 |

Centras, siekdamas tobulinti dienos socialinės globos asmens namuose paslaugų teikimą, įgyvendina Europos socialinio fondo finansuojamą projektą „Integralios pagalbos į namus teikimas Kauno rajone“ Nr. 08.4.1-ESFA-V-418-01-001. Projekto tikslas – plėtoti integralią pagalbą sunkią negalią turintiems vaikams, suaugusiems ir senyvo amžiaus asmenims, ir konsultacinę pagalbą jų šeimoms bei gerinti šių paslaugų prieinamumą Kauno rajone. Projektu siekiama sudaryti sąlygas sunkią negalią turinčiam asmeniui kuo ilgiau savarankiškai gyventi savo namuose, stiprinti jo gebėjimus ir savarankiškumą, užtikrinti jo socialinius ir slaugos poreikius atitinkančių paslaugų teikimą, o šeimos nariams palengvinti ligonio priežiūrą, derinti profesinį ir šeimos gyvenimą. Integrali pagalba namuose teikiama komandos principu, kurią sudaro: socialinio darbo organizatorius, slaugytojas, slaugytojo padėjėjas, kineziterapeutas, socialinio darbuotojo padėjėjas, psichologas. Nuo 2017 m. sausio 2 d. iki 2017 m. gruodžio 29 d. specialistų teiktos paslaugos:

|  |  |
| --- | --- |
| **Paslaugos pavadinimas** | **Paslaugą gavę dienos socialinės globos asmens namuose gavėjai** |
| Kineziterapeuto paslauga | 67 |
| Slaugytojo paslauga | 56 |
| Slaugytojo padėjėjo paslauga | 27 |
| Psichologo paslauga | 69 (pirminė konsultacija suteikta 18 paslaugų gavėjų; individualios konsultacijos suteiktos paslaugų gavėjams 177 kartus ir 30 kartų šeimos nariams; vyko 36 šeimų atvejų aptarimai) |

**DIENOS SOCIALINĖS PRIEŽIŪROS SKYRIAUS SUAUGUSIEMS ASMENIMS, TURINTIEMS, NEGALIĄ PASLAUGOS:**

Pagrindinis skyriaus veiklos tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį. Veiklą sudaro:

* Sveikatos stiprinimo ir palaikymo užsiėmimai (sporto veiklos, kineizterapija, mokymai);

2017 m. užsiėmimuose dalyvavo 220 asmenų, iš jų 167 neįgalieji ir 53 pensininkai iš 21 Kauno rajono seniūnijos. Taip pat suorganizuota 10 seminarų sveikatinimo, sveikos mitybos, radikulopatijos prevencijos ir skausmo mažinimo jai esant temomis.

* Meninis užimtumas – veikla, apimanti piešimo, rankdarbių ir kitų technikų įgyvendinimą, kuriant praktiškus daiktus, kurie pagražina buitį, didina pasitenkinimą savo darbu. Viso užsiėmimuose dalyvavo 29 asmenys iš 3 seniūnijų: 7 neįgalieji ir 22 pensinio amžiaus asmenys.

**SKYRIAUS DIENOS SOCIALINĖS GLOBOS CENTRO TEIKIAMOS PASLAUGOS:**

Teikiamų paslaugų tikslas – suteikti įvairiapusę socialinę ir ugdomąją pagalbą vaikams, turintiems negalią, ir jų šeimoms, gerinti jų gyvenimo kokybę bei ugdyti jų fizinius ir protinius gebėjimus. Paslaugų gavėjai – vaikai nuo 7 iki 18 metų (išimtinais atvejais iki 19 metų), turintys proto ar fizinę negalią, psichologinės raidos sutrikimus (išskyrus psichinės sveikatos sutrikimus), kuriems nustatytas visiškas ar dalinis nesavarankiškumas.

Dienos socialinės globos centre 2017 m. bendrąsias socialines paslaugas gavo 27 vaikai, socialinių įgūdžių ugdymo ir palaikymo paslaugą – 6 vaikai, dienos socialinės globos institucijoje paslaugą – 17 vaikų. 2017 m. Dienos socialinės globos centre suorganizuoti 25 renginiai ir išvykos.

**ŠEIMOS GEROVĖS SKYRIAUS PAGALBOS ŠEIMAI TARNYBOS TEIKIAMOS SOCIALINĖS PASLAUGOS:**

Pagalbos šeimai tarnyba 2017 m. organizavo ir teikė socialines paslaugas 305 socialinės rizikos šeimoms, gyvenančioms Kauno rajone.

Socialiniai darbuotojai darbui su socialinės rizikos šeimomis 2017 metais daugiau nei 250 asmenų nukreipė dėl psichologinės pagalbos, organizavo psichologinę pagalbą paslaugos gavėjams kuo arčiau gyvenamosios vietos, 44 socialinę riziką patiriančioms šeimoms psichologo konsultacijos buvo organizuotos ir teikiamos paslaugos gavėjų namuose.

2017 metais buvo įrašytos naujos 47 šeimos į socialinės rizikos šeimų sąrašą:

|  |  |
| --- | --- |
| **Priežastys, lėmusios šeimų įrašymą į socialinės rizikos šeimų sąrašą** | **Atvejų skaičius** |
| Dėl girtavimo, psichotropinių medžiagų vartojimo.  | 10 |
| Dėl socialinių įgūdžių stokos, dėl negebėjimo tinkamai rūpintis vaikais | 21 |
| Dėl smurto šeimoje | 4 |
| Nes vaikui nustatyta laikinoji globa | 10 |
| Dėl kitų priežasčių | 2 |
| Iš viso | 47 |

Iš socialinės rizikos šeimų sąrašo 2017 metais išbrauktos 76 šeimos:

|  |  |  |
| --- | --- | --- |
| **Išbraukimo iš socialinės rizikos šeimų sąrašo priežastys** | **2017 m.**  | **2016 m.**  |
| Išnykus priežastims socialinėms paslaugoms gauti | 27 | 19 |
| Apribojus tėvų valdžią | 19 | 5 |
| Vaikams sulaukus pilnametystės | 4 | 11 |
| Šeimai išvykus gyventi kitur | 28 | 19 |
| Kitos priežastys | 7 | 11 |
| Iš viso | 76 | 65 |

Socialiniai darbuotojai darbui su socialinės rizikos šeimomis 2017 m. papildomai aplankė daugiau nei 400 šeimų, kurios patyrė laikinus sunkumus ar išgyveno krizę. Šioms šeimoms buvo suteikta informacija apie pagalbą šeimai teikiančias įstaigas ir organizacijas, tarpininkauta dėl psichologinės pagalbos, teiktos konsultacijos aktualiais klausimais, kartu ieškota alternatyvių problemų sprendimo būdų.

Šeimos gerovės skyriaus 2017 metai vykdytos prevencinės programos:

|  |  |  |
| --- | --- | --- |
| **Programos pavadinimas** | **Dalyvių skaičius** | **Užsiėmimų kiekis** |
| Tėvų ir vaikų tarpusavio ryšio stiprinimo programa | 5 | 15 |
| Kūrybinės raiškos grupės vyresnio amžiaus žmonėms "Kurkime kartu" užsiėmimai | 22 | 55 |
| Grupė moterims „Moters ratas“ | 5 | 11 |
| Trampoline grupė vaikams, kurių šeimose nustatyta priklausomybių problema | 23 | 3 ciklai po 9 užsiėmimus |
| STEP grupė tėvams | 4 (baigė 3) | 9 |
| Merginų paauglių grupė  | 5 | 3 |

**ŠEIMOS GEROVĖS SKYRIAUS VAIKŲ DIENOS CENTRO TEIKIAMOS SOCIALINĖS PASLAUGOS**

Šeimos gerovės skyriaus Vaikų dienos centrą 2017 m. lankė 25 vaikai iš Domeikavos seniūnijos.Socialinės rizikos šeimų ir nepasiturinčių šeimų vaikams, daugiavaikių šeimų, socialinės rizikos vaikams, negalią turintiems vaikams nuo 7 metų amžiaus 2017 m. teiktos paslaugos:

|  |  |
| --- | --- |
| **Vaikų dienos cento veikla** | **Užsiėmimų skaičius** |
| Pravesti individualūs socialinio darbuotojo pokalbiai su vaiku  | 42  |
| Socialinio darbuotojo konsultacijos ir pokalbiai su vaiko tėvais | 36  |
| Kasdienių įgūdžių ugdymas – maisto ruošimas, socialinių - gyvenimo įgūdžių lavinimas | 252  |
|  Grupės užsiėmimai (dailės – kūrybiniai užsiėmimai, užimtumas, dailės terapija, stalo žaidimai  | 252 |
| Prevenciniai užsiėmimai, filmų peržiūros, diskusijos, susirinkimai | 46  |
| Sporto užsiėmimai, šokiai, judrieji žaidimai | 50 |
| Šventės/ renginiai/akcijos | 6 |
| Išvykos | 10 |

Šeimos gerovės skyriaus Vaikų dienos centras 2017 m. bendradarbiavo ir veiklą vykdė su Visuomenine organizacija Domeikavos vaikų ir jaunimo centru “Neris”. Taip pat jau nuo 2013 m. Šeimos gerovės skyriuje priimami tarptautiniai savanoriai pagal „Erasmus +“ programą. Šalys, iš kurių atvyksta yra Armėnija, Rusija bei Vokietija.

**SKYRIAUS KRIZIŲ CENTRO TEIKTOS PASLAUGOS:**

* **Bendrosios socialinės paslaugos Paslaugų centro skyriuje Krizių centre**

|  |  |  |
| --- | --- | --- |
| **Paslaugos pavadinimas** | **Dalyvių skaičius** | **Užsiėmimų skaičius** |
| Tėvų su vaikų, kuriems nustayta laikinoji globa, susitikimai | 10 šeimų | 50 |
| Psichologo konsultacijos ir pokalbiai | 308 (282 išorės klientai, 26 Krizių centre apgyvendinimo paslaugas gavę klientai) | 491 |
| Pagyvenusių žmonių veiklos užsiėmimai | 20 | 14 |
| Gyvenimo įgūdžių ugdymo užsiėmimai | 38 | 27 |

* **Laikino apnakvindinimoir apgyvendinimo paslaugos skyriuje Krizių centre**

 Per 2017 metus laikino apnakvindinimoiki 3 parų paslaugos suteiktos 12 klienčių, o 14 su jomis gyvenusiems vaikams teiktos bendrosios paslaugos. Klientės buvo patyrusios smurtą, gyvenimo sąlygos neužtikrino vaikų saugumo, moterys neturinčios būsto.

2017 m. 31 klientei teiktos apgyvendinimo iki 6 mėn. paslaugos: nakvynės suteikimas, informavimas, konsultavimas, psichologo konsultavimas, tarpininkavimas (lydint pas gydytojus, teisininkus, tvarkantis socialinę paramą) ir atstovavimas, kasdienio gyvenimo įgūdžių ugdymas ir palaikymas. Krizių centro klienčių vaikams teikiamos bendrosios paslaugos.Teikiant klientėms apgyvendinimo paslaugas per 2017 metus jų vaikams buvo teiktos bendrosios paslaugos. Krizių centre su klientėmis gyveno 34 vaikai:

|  |
| --- |
| **2017 m. Krizių centre kartu su motinomis gyvenę vaikai pagal amžių** |
| **Nuo 0 iki 1 metų** | **Nuo 1 metų iki** **3 metų** | **Nuo 3 metų iki****7 metų** | **Nuo 7 metų iki****16 metų** | **Nuo 16 metų ir** **vyresni** |
| 7 | 4 | 9 | 11 | 3 |

 Apgyvendinimo paslaugų teikimas pagal trukmę ir priežastis per 2017 metus:

|  |  |  |  |
| --- | --- | --- | --- |
| **Priežastis** | **Paslaugos teikimas iki 1 mėn.** | **Paslaugos teikimas nuo 1-3 mėn.** | **Paslaugos teikimas nuo 4-6 mėn.** |
| Patirtas smurtas artimoje aplinkoje | 3 | 2 | 2 |
| Būsto neturėjimas, saugių gyvenimo sąlygų neužtikrinimas | 1 | 1 |  |
| Socialinių įgūdžių stoka | 4 | 4 | 4 |
| Kitossocialinės problemos (su VTAS sprendimu) | 1 |  | 1 |
| Įsitraukimas į nusikalstamą veiklą |  | 1 |  |
| Priklausomybių problema |  | 1 | 1 |

 Krizių centre gyvenantys vaikai nuo 7 metų amžiaus lankė Garliavos vaikų dienos centrą.

 Pastebėta, kad dalis klienčių susirado būstą, kita dalis grįžo į namus, o neišsprendus problemos tęsiamos paslaugos:

|  |  |
| --- | --- |
| **Apgyvendinimo paslaugos nutraukimo priežastys** | **Klienčių skaičius** |
| Išvyko į namus (vyrą/sugyventinį) | 8 |
| Sutarties sąlygų nevykdymas | 1 |
| Susirado būstą | 3 |
| Paslaugos tęsiamos  | 11 |
| Išvyko pas artimuosius | 2 |
| Išvykus į gydymo įstaigą | 1 |
| Viso | 26 |

**SOCIALINIO DARBO METODINIO CENTRO VEIKLA:**

2017 m. Centras atnaujino kvalifikacijos kėlimo programą socialinio darbuotojo padėjėjams „Įžanginė socialinio darbuotojo padėjėjų/individualios priežiūros personalo programa“ (40 ak. val.). Programos tikslas – suteikti socialinio darbuotojo padėjėjams/individualios priežiūros personalo darbuotojams žinių bei įgūdžių dirbant su neįgaliais, pagyvenusiais žmonėmis, socialinę riziką patiriančiais žmonėmis, šeimomis ir vaikais, tobulinti darbo metodiką teikiant socialines paslaugas. Programos uždaviniai: suteikti žinių apie darbo su neįgaliais, senyvo amžiaus žmonėmis bei socialinę riziką patiriančiais asmenimis, šeimomis ir vaikais ypatumus; per komandinį darbą mokytis suvokti ir priimti kito nuomonę, ugdyti pasitikėjimą kitais žmonėmis, gilinti bendradarbiavimo įgūdžius; suteikti informacijos apie galimas klientų sveikatos problemas bei adaptacijos sunkumus; gilinti savianalizės ir savęs pažinimo/reflektavimo, empatiško bendravimo bei aktyvaus klausymosi įgūdžius; suteikti informacijos apie darbo saugą bei konfliktų sprendimo ir valdymo būdus; gilinti klientų poreikių identifikavimo bei socialinių paslaugų pritaikymo įgūdžius; supažindinti su įgytų įgūdžių pritaikymo kasdienėje veikloje galimybėmis. Programa 2017-11-15 patvirtino Socialinių paslaugų priežiūros departamento prie SADM.

2017 m. vyko 5 mokymai:

|  |  |
| --- | --- |
| **Mokymų pavadinimas** | **Dalyvių skaičius** |
| 2017 m. gegužės 29-30 d. socialinio darbuotojo padėjėjų periodinė kvalifikacijos kėlimo programa „Streso valdymas“ (16 ak. val.)  | 15 |
| 2017 m. birželio 29-30 d. socialinio darbuotojo padėjėjų periodinė kvalifikacijos kėlimo programa „Streso valdymas“ (16 ak. val.)  | 15 |
| 2017 m. spalio 26-27 d. socialinio darbuotojo padėjėjų periodinė kvalifikacijos kėlimo programa „Streso valdymas“ (16 ak. val.) | 16 |
| 2017 m. lapkričio 27-29 d. socialinių darbuotojų kvalifikacijos kėlimo programa „Prekybos žmonėmis prevencija“ (24 ak. val.) | 7 |
| 2017 m. gruodžio mėn. „Įžanginė socialinio darbuotojo padėjėjų/individualios priežiūros personalo programa“ (40 ak. val.)  | 20 |

**SOCIALINIŲ PASLAUGŲ CENTRO 2017 M. VYKDYTI PROJEKTAI IR PROGRAMOS**

 2017 m. projektai/ programos:

* **Projektas „Vaikų svajonės“**skirtas padėti sudėtingomis socialinėmis sąlygomis gyvenančių šeimų vaikams iki 18 metų. Šiuos vaikus prižiūrintys Lietuvos savivaldybių socialiniai darbuotojai, reguliarių susitikimų su vaikais metu, pasikalba ir apie vaikų svajones, kurių išsipildymo vaikai labiausiai trokšta bei kodėl. Šias svajones socialiniai darbuotojai užrašo ir atsiunčia projekto savanoriams, kurie jas įkelia į svetainę www.vaiksvajones.lt. Kiekvienas svetainės lankytojas gali susipažinti su vaikų svajonėmis ir pasirinkti jas įgyvendinti. Projektas, kurio tikslas – padrąsinti vaikus tikėti ir siekti savo svajonių, parodyti jiems dėmesį ir rūpestį, vyksta keletą mėnesių per metus, dažniausiai nuo spalio vidurio iki gruodžio pabaigos.

2017 m. projekte dalyvavo 10 Kauno rajono seniūnijų: Vilkijos sen., Zapyškio sen., Babtų sen., Alšėnų sen., Karmėlavos sen., Garliavos apyl. sen., Čekiškės sen., Domeikavos sen., Ežerėlio sen., Neveronių sen. Iš viso projektui buvo pateiktos ir geros valios žmonių išpildytos 146 vaikų, gyvenančių socialinės rizikos šeimose, svajonės.

2. **Visuomenės sveikatos rėmimo specialiosios programos priemonės „Pedikuliozės profilaktika ir sergamumo mažinimas“ programa**. Jos tikslas – vykdyti pedikuliozės profilaktiką ir mažinti sergamumą šia liga Kauno rajone, ugdant socialinių problemų turinčių šeimų higienos įgūdžius ir padedant įsigyti pedikuliozės profilaktikai ir gydymui reikalingas priemones. Lankantis šeimose vyko tiesioginis darbas su šeimomis, kurios turi socialinių problemų: tėvai ir vaikai buvo šviečiami ir mokomi palaikyti švarą ir tvarką namuose, taip pat buvo gerinami ir formuojami šeimų, susidūrusių su pedikuliozės atvejais, asmens higienos įgūdžiai. Nuolatos buvo teikiama informacija apie galimas pasekmes, ligas, susirgimus nesilaikant asmens higienos taisyklių, apie galimas grėsmes nepalaikant švaros namuose. Visos programos metu Centro socialiniai darbuotojai darbui su socialinės rizikos šeimomis lankėsi 101 šeimoje, iš jų 43 šeimos aprūpintos higienos ir švaros palaikymo priemonėmis bei priemonėmis nuo pedikuliozės.

3. „**Garliavos vaikų dienos centras“**. Projekto tikslas – socialinės rizikos, socialiai remtinose, daugiavaikėse ir nepilnose šeimose ir kt. gyvenantiems vaikams ir jų tėvams teikti socialines, psichologines paslaugas, organizuoti vaikų užimtumą, ugdyti kūrybiškumą, socialinius ir gyvenimo įgūdžius.Vaikų dienos centrą lankantiems vaikams nuo pirmadienio iki ketvirtadienio teikiama socialinė, psichologinė pagalba, vyksta individualūs pokalbiai, mokslo metų eigoje vaikų veikla papildoma pamokų ruoša. Vaikams vedami gyvenimo bei bendravimo įgūdžių užsiėmimai, žaidimų, judėjimo, meno terapijos užsiėmimai. Kartą per savaitę vaikai lankosi Kauno rajono viešojoje bibliotekoje, kur mokosi kompiuterinio raštingumo, vyksta sportuoti į Centrą. Per 2017 m. Garliavos vaikų dienos centrą lankė 32 vaikai nuo 7 iki 12 m. amžiaus. Vaikų dienos centro veikla viešinamaCentro internetiniame tinklalapyje bei Krizių centro socialiniame tinkle Facebook. Projekto metu vaikai lankė baseiną, vyko į keliones, išvykas, dalyvavo edukacinėse programose. Nuo 2017 m. vasario 7 d. iki 2017 m. gruodžio 31 d. suteikta 150 socialinių ir gyvenimo įgūdžių ugdymo (socialinių, higienos įpročių formavimas, pagalba ruošiant pamokas ir kt.). Pravesta 39 psichologo bendravimo įgūdžių ugdymo užsiėmimai. Per paslaugų teikimo laikotarpį 190 kartų kontaktuota su tėvais keičiantis informacija, konsultuojant vaikų auklėjimo, mitybos, elgesio, mokymosi problemų ir kt. klausimais.

4. **Europos socialinio fondo finansuojamas projektas „Socialinių paslaugų kokybės gerinimas, taikant EQUASS kokybės sistemą“.** Europos socialinių paslaugų kokybės užtikrinimo sistema (EQUASS) yra Europos reabilitacijos platformos iniciatyva. Pagal EQUASS programas teikiamos visapusiškos paslaugos kokybės gerinimo, skatinimo, pripažinimo ir sertifikavimo srityse, kuriose laikomasi socialinėms paslaugoms Europoje keliamų kokybės reikalavimų. EQUASS iniciatyva siekiama socialinių paslaugų sektoriaus plėtros, skatinant paslaugų teikėjus gerinti kokybę, nuolat tobulėti, mokytis ir vystytis, kad paslaugų vartotojams visoje Europoje būtų garantuotos kokybiškos paslaugos. Centro 2017 m. pateikta paraiška buvo įvertinta 56 balais, užėmė 6 vietą ir buvo pripažinta finansuotina. EQUASS kokybės vertinimo sistemos vertinime buvo pasirinktas Centro Šeimos gerovės skyrius, kuris iki 2018 m. gruodžio mėnesio sieks socialinių paslaugų kokybės pripažinimo ir įgyvendins sertifikavimo programas.

5. **Europos socialinio fondo finansuojamas projektas „Integralios pagalbos į namus teikimas Kauno rajone“**. Projekto tikslas – plėtoti integralią pagalbą sunkią negalią turintiems vaikams, suaugusiems ir senyvo amžiaus asmenims, ir konsultacinę pagalbą jų šeimoms bei gerinti šių paslaugų prieinamumą Kauno rajone. Projektu siekiama sudaryti sąlygas sunkią negalią turinčiam asmeniui kuo ilgiau savarankiškai gyventi savo namuose, stiprinti jo gebėjimus ir savarankiškumą, užtikrinti jo socialinius ir slaugos poreikius atitinkančių paslaugų teikimą, o šeimos nariams palengvinti ligonio priežiūrą, derinti profesinį ir šeimos gyvenimą. Integrali pagalba namuose teikiama komandos principu, kurią sudaro: socialinio darbo organizatorius, slaugytojas, slaugytojo padėjėjas, kineziterapeutas, socialinio darbuotojo padėjėjas, psichologas. Nuo 2017 m. sausio 2 d. iki 2017 m. gruodžio 29 d. 67 dienos socialinės globos namuose gavėjai gavo kineziterapijos paslaugas, slaugytojo padėjėjo paslaugas gavo 27 asmenys, slaugytojo paslaugas gavo 56 asmenys.

L. e. direktoriaus pareigas Kristina Stanislovaitienė